HABERLER Kezlevde Dağıstannıñ Hasavyurt şeeri ile işbirlik añlaşmasını imzaladılar 30 yanvar 2017, 09:24
Kreml nezaretindeki Kezlev memuriyetiniñ yolbaşçısı Olesâ Haritonenko ve Dağıstandaki Hasavyurt şeeriniñ yolbaşçısı Zaynudin Okmazov eki şeerniñ arasında işbirlikniñ alıp barılması aqqında añlaşma imzaladılar.
«Añlaşmanıñ esas maqsadı – iqtisadiy, ilmiy-tehnikiн ve medeniy işbirlikniñ pekitilmesi ve keñişletilmesidir. Belediye yolbaşçıları sanayı, qurucılıq, naqliyat, bağ, ilim ve teknika saalarında iş munasebetlerini inkişaf ettirmek niyetindeler», – dep aytıla Kezlev memuriyeti matbuat hızmetiniñ beyanatında.
Hasavyurt şeer memuriyetiniñ yatırımlar bölüginiñ müdiri Gasan Nutsulhanovnıñ sözlerine köre, bu añlaşma sayesinde eki taraflı işbirlik bayağı ileri ketmek mümkün.
«Biz işbirligimizni faal surette arttırmağa tırışacamız, em yatırımlar saasında, em de oquv yurtlarınıñ talebe ve studentleriniñ raatlanması içün ziyeretlerniñ teşkil etilmesinde. Biz turizmniñ türlü çeşitleriniñ inkigafına er taraftan destek berecemiz», – dep qayd etti Nutsulhanov.